NOTĂ DE FUNDAMENTARE

###### Secţiunea 1 Titlul proiectului de act normativ

|  |
| --- |
| Hotărâre pentru completarea art. 40 alin. (1) din Normele metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin Hotărârea Guvernului nr. 93/2016 |

**Secţiunea a 2-a Motivul emiterii actului normativ**

|  |  |
| --- | --- |
| 1.Descrierea situaţiei actuale | În data de 6 octombrie 2015 a intrat în vigoare Ordonanța de urgență a Guvernului nr. 40/2015 *privind gestionarea financiară a fondurilor europene pentru perioada de programare 2014-2020*, act normativ care reglementează gestiunea financiară a fondurilor europene (Fondul European de Dezvoltare Regională, Fondul European Social și Fondul de Coeziune) din care sunt finanțate următoarele programe operaționale: Programul Operațional Regional, Programul Operațional Asistență Tehnică, Programul Operațional Competitivitate, Programul Operațional Capital Uman, Programul Operațional Capacitatea Administrativă și Programul Operațional Infrastructură Mare, Programul Operațional pentru Ajutorarea Persoanelor Defavorizate.  În februarie 2016, a fost aprobată Hotărârea Guvernului nr. 93/2016 emisă în baza dispozițiilor art. 31 din Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări și completări prin Legea nr.105/2016, cu modificările şi completările ulterioare, conform căruia în termen de 45 de zile lucrătoare trebuie emise norme metodologice prin care să se detalieze măsurile de aplicare a ordonanței.  Instrumentul de finanțare Mecanismul pentru Interconectarea Europei – CEF, instituit în baza Regulamentului (UE) 1316/2013 al Parlamentului European şi al Consiliului de instituire a CEF, urmărește să sprijine implementarea acelor proiecte de interes comun care vizează dezvoltarea și construcția unor infrastructuri și servicii noi sau modernizarea infrastructurilor și serviciilor existente în sectoarele transporturilor, telecomunicațiilor și energiei.  Art. 40 alin. (1) din HG nr. 93/2016, cu modificările și completările ulterioare, reglementează sumele care se cuprind în bugetul Ministerului Investițiilor și Proiectelor Europene, pentru finanțarea proiectelor în cadrul Mecanismului pentru Interconectarea Europei ai căror beneficiari sunt operatori economici cu capital de stat, după cum urmează:  „a) sumele necesare cofinanțării publice naționale, corespunzătoare valorii totale a costurilor eligibile la nivel de proiect, stabilită conform acordurilor/deciziilor de finanțare;  b) sumele necesare plății taxei pe valoare adăugată neeligibilă;  c) sumele necesare pentru finanțarea cheltuielilor considerate neeligibile de către Agenția Executivă pentru Inovare şi Rețele (INEA), altele decât cele prevăzute la lit. b), stabilite conform acordurilor/deciziilor de finanțare;  d) contravaloarea sumelor aferente contribuției UE, care în conformitate cu prevederile acordurilor/deciziilor de finanțare se rambursează după finalizarea proiectului.”  Având în vedere că pe parcursul implementării proiectelor apar cheltuieli neeligibile determinate de evenimente imprevizibile, ce suplimentează bugetele alocate proiectelor, făcând imposibilă finalizarea acestora în termenele asumate în acordurile/deciziile de finanțare, precum și a faptului că INEA nu permite actualizarea valorii totale a proiectului și suplimentarea costurilor, respectiv modificarea acordurilor/deciziilor de finanțare, deoarece astfel s-ar depăși suma de cofinanțare UE/CEF în valoare de max. 85% din valoarea eligibilă a proiectului și ținând cont de faptul că aceste proiecte sunt de importanță strategică atât la nivel național cât se european, vizând, în special, dezvoltarea coridoarelor transeuropene, este necesară completarea alin. (1) al art. 40 din HG nr. 93/2016, cu modificările și completările ulterioare.  Ministerul Transporturilor şi Infrastructurii a informat Ministerul Investiţiilor şi Proiectelor Europene că, în ceea ce priveşte impactul financiar asupra bugetului general consolidat atât pe termen scurt (2021) cât şi pe termen lung (5 ani), o estimare a tuturor acestor situaţii (care vor produce un impact bugetar) nu este una fezabilă în raport cu întreg portofoliul de proiecte CEF transport.  La această dată, un singur beneficiar a transmis solicitare de transfer bugetar a unor sume neeligibile apărute în procesul de implementare a proiectului, neprevăzute la data semnării Acordului de finanţare, în valoare de 4.496.088,68 lei. Menţionăm că perioada de implementare a proiectelor aflate în portofoliul CEF 1 şi care au Acordurile de Finanţare semnate cu COM/INEA este până la sfârşitul anului 2023. Deşi unele proiecte sunt în implementare începând din anul 2015, astfel de situaţii neprevăzute nu au apărut şi este posibil să nici nu mai apară. |
| 2.Schimbări preconizate | Prezentul  act normativ are în vedere cuprinderea în bugetul Ministerului Investițiilor și Proiectelor Europene, a sumelor neeligibile apărute în procesul de implementare și determinate de evenimente imprevizibile la data încheierii acordurilor/deciziilor de finanțare, necesare pentru finalizarea proiectelor în cadrul Mecanismului pentru Interconectarea Europei ai căror beneficiari sunt operatorii economici cu capital de stat.  Cuprinderea acestor sume în bugetul Ministerului Investițiilor și Proiectelor Europene se va face cu avizul prealabil al ministerului responsabil de politica în domeniul de activitate în care se implementează proiectul. |
| 3.Alte informaţii | Nu au fost identificate |

**Secţiunea a 3-a - Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect |
| 2. Impact asupra mediului de afaceri | Proiectul de act normativ nu se referă la acest subiect |
| 2^1. Impactul asupra sarcinilor administrative | Proiectul de act normativ nu se referă la acest subiect |
| 2^2. Impactul asupra întreprinderilor mici și mijlocii | Proiectul de act normativ nu se referă la acest subiect |
| 3. Implicaţii sociale | Proiectul de act normativ nu se referă la acest subiect |
| 4. Impact asupra mediului | Proiectul de act normativ nu se referă la acest subiect |
| 5. Alte informaţii | Nu au fost identificate |

**Secţiunea a 4-a. Impactul financiar asupra bugetului de stat consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |  |  |  |
| --- | --- | --- | --- | --- | --- | --- |
| Indicatori | An curent | Următorii 4 ani | | | | Media următorilor 5 ani, după anul curent |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:  a)bugetul de stat, din acesta:  -impozit pe profit  -impozit pe venit  b)bugete locale:  -impozit pe profit  c)bugetul asigurărilor sociale  -contribuţii de asigurări |  |  |  |  |  |  |
| 2.Modificări ale cheltuielilor bugetare din care:  a)bugetul de stat, din acesta:  -cheltuieli de personal  -bunuri şi servicii  b)bugete locale:  -cheltuieli de personal  -bunuri şi servicii  c)bugetul asigurărilor sociale  -cheltuieli de personal  -bunuri şi servicii |  |  |  |  |  |  |
| 3.Impact financiar, plus/minus, din care:  a) buget de stat  b)bugete locale | Nu este cazul | | | | | |
| 4. Propuneri pentru  acoperirea creşterilor de cheltuieli | Nu este cazul | | | | | |
| 5. Propuneri pentru acoperirea scăderilor de venituri | Nu este cazul | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul | | | | | |
| 7. Alte informaţii | Nu au fost identificate | | | | | |

**Secţiunea a 5-a - Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | Proiectul de act normativ nu se referă la acest subiect |
| 1^1. Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect |
| 6.Alte informaţii | Nu au fost identificate |

**Secţiunea a 5-a - Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, instituite de cercetare şi alte organisme implicate | Proiectul de act normativ nu se referă la acest subiect |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | Nu este cazul |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5.Informaţii privind avizarea de către:  a) Consiliul legislativ  b)Consiliul Suprem de Apărare a Ţării  c)Consiliul Economic şi Social  d)Consiliul Concurenţei  e)Curtea de Conturi | Proiectul de act normativ a fost avizat de Consiliul Legislativ |
| 6.Alte informaţii | Nu au fost identificate |

Secţiunea a 7-a Activităţi de informare publică privind elaborarea şi implementarea proiectului de act normativ

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Prezentul proiect de act normativ respectă prevederile art. 7 din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 14.04.2021. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect |
| 3. Alte informaţii | Nu au fost identificate |

**Secţiunea a 8- a. Măsuri de implementare**

|  |  |
| --- | --- |
| 1.Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | Nu este cazul |
| 2.Alte informaţii | Nu au fost identificate |

Față de cele prezentate mai sus, a fost promovat prezentul proiect *Hotărâre a Guvernului pentru* ***completarea art. 40 alin. (1) din Normele metodologice de aplicare a prevederilor Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin Hotărârea Guvernului nr. 93/2016*** care, în forma prezentată, a fost avizat de ministerele interesate şi pe care îl supunem adoptării.

|  |  |
| --- | --- |
| **MINISTRUL INVESTIȚIILOR ȘI PROIECTELOR EUROPENE**  **Cristian GHINEA** | **MINISTRUL TRANSPORTURILOR ȘI INFRASTRUCTURII**  **Cătălin DRULĂ** |

**AVIZĂM FAVORABIL:**

**VICEPRIM-MINISTRU**

**Ilie-Dan BARNA**

|  |
| --- |
| **MINISTRUL FINANŢELOR**  **Alexandru NAZARE** |
| **MINISTRUL JUSTIŢIEI**  **Stelian-Cristian ION** |